
I.  DENOMINATIO  MORBI  ET  HISTORIAE 

QUAEDAM. 

Morbus,  de  quo  acturus  sura,  tot  fere  appellatur  no- 
minibus, quot  scriptores  in  exploranda  ejus  natura 
versati  sunt  5 scilicet  quam  quisque  proximam  morbi 
causam  ducebat,  eam  nomine  etiam  studebat  significare. 
Sunt  autem  haecce:  Cardiogmus  cordis  (Sauvages) 
Angina  pectoris  ( Heberden ) — Asthma  convul- 
sivurn  ( Efaner ) — Arthritis  diaphragmatica  (. Jiutter ) 

— Asthma  arthriticum  ( Schmidt ) — Asthma  dolo- 
rificum  ( Darwin ) — Stenokardia  ( Brcra ) — Pnigo- 
phobia  (Swcdiauer^  Sternodynia  syncopalis  (Sluis) 

— Asthma  spastico-arthriticum  inconstans  iStoeller ) 

— Sternalgia  (Baumcs), 

Ex  his  omnibus  hucusque  usitatissimum  ftiit  no- 
men „ Angina  pectoris44;  quo  certe,  licet  parum  apto, 
cetera  non  sunt  meliora.  Sed  parum  interest,  quibus 
nominibus  morbi  nuncupentur,  modo  symptomata,  quae 

ad  eos  necessario  pertineant,  accurate  semper  deli- 
mantur. 

Quanquam  morbus  recentiori  demum  tempore  cla- 
riore luce  illustratus  est,  non  tamen  videtur  dubitan- 
dum *sse,  quin  homines  a vetustissimis  inde  tempo- 
ribus ei  obnoxii  fuerint.  In  libris  quidem  Hippocra- 
tis, Aretaei,  aliorumque  medicinae  auctorum  nullus 
prostat  locus,  qui  ad  hunc  morbum  jure  referri  pos- 
sit. Apud  Caelium  Aurelianum  (chronie.  Iib.  II. 
cap.  I.')  verba  leguntur  ad  similem  fortasse  statum 

* • ..  . y • v j i .•  k » \ 

referenda:  ,, Erasistrafus  memorat  paralyseos  genus 
et  paradoxon  appellavit,  quo  ambulantes  repente  si- 
stuntur, ut  ambulare  non  possint,  .tunc  rursus  ambu- 
lare sinuntur. “ . • , , 

Parry  (1),  sententiam  .amici  cujusdain  secutus, 
morbum,  quo  L.  Ann.  Seneca  laboravit,  quemque 
ipse  in  ep.  LIV,  descripsit,  anginam  pectoris  fuisse 
judicavit:  de  Mexeray  (2)  tres  narravit  casus  huic 
morbo  simillimos,  magnamque  casuum  copiam,  qui  ad 
eum  referendi  videntur,  IV.  Hoffmann  (3)  memora- 
vit. Sed  exempla  a vetustioribus  allata,  utpote  inter 
tantam  morborum  seriem,  quae  sub  nomine  asthmatis 

Ii  ...  i ■ I • ! , ' . . 

(X)  An  inquiry  inio  the  symploms  and  causes  of  tlie  Syncope 
anginosa  l»y  C.  H.  Parry,  M.  D.  London  1799.  p.  34. 

(2)  Abregee  clironologique  de  1 histoire  de  Ja  Frange,  an- 
ime 1599. 

(3)  Consultationum  et  responsorum  medicinalium  cent.  111. 
Kalae  1734.  4. 

rompridfendi  solebat . Tute’  aifts'  plertimque'  confuga, ; 
haud  Magni  a nobis  lifem*rt  possunt.  Priinirs;//e&er- 
</en,  medicus  Anglicus,  separatam  aecuratiimtpie  an-" 
ginae  pectoris  descriptionem  promulgabit  et  diagnO-i 
sin  confirmavit.  Post  eum  midti,  maxime  ihter  Aii- 

* I * 

glos,  accuratas'  de  hoc  morbo  OlteefvatiMies,  additis. 

v 

quae  cadaverum  sectionibus  reperta  erant',  publici  ju- 
ris fecerunt.  Quibus  omnibus  licet  haud  ita  proiteiis,’ 


ut  nil  ultra  desideres,  illustrata  sit  morbi  natura, 
multum  tamen  profectum  esse  in  ejus  cognitione,  in-' 
fitias  iri  nequit.  Atque  sapienter  jam' Ilebcrdcn  Mo- 
nuit, cadaverum  sectionibus  si  non,  "quali  Asit  morbi 
natura,  tamen  j qualis  non  sit,  nos  edoceri,*  iiideque 
semel  aliquando  futurum'  esse,  ut  res  ad  liquidum  per- 


ducatur. 


‘1  ’ 


ifin  i 


i »fi> 


H.  DESCRIPTIO  MOHBI. 


Attgiha  pectoris  accessiones  facit  magis  mintisttri 
vehementes,  intervallis  Modo  brevioribus  modo  lon- 
gioribus ab  invicem  separatas.  Primum  incidente 
morbo:  aegri  inter  eundum,  neque  solum  dmn  ad  al- 
tiores  locos  ascendunt,  sed  etiam  in  locis  planis,  re- 
pente absque  omni  ‘causa  externa  singulari  quadaM 
sensatione  corripiuntur,  qua  ita  sese  affici  dicunt,*1 
qnasi  suffocatio  immineret  atque  anima  ipsis  include- 
retur. Neque  vero  pro  asthmate  hic  paroxysmus  ha-' 
beri  potest 5 musculi  enim  pectoris  nullo  niodo  motu 
coliibentur.  Haec  sensatio,  ubi  aeger  per  breve  tem- 

pus  constitit,  ita  prorsus  evanescit,  ut  ille  statimiter 
continuare  valeat,  neque  dolor,  qui  jure  vocari  pos- 
sit, in  paroxysmo  vel  post  eum  adesse  solet.  Si, 
permanente  morbo,  paroxysmus  post  aliquot  septima- 
nas vel  etiam  menses  redit,  sensatio  oritur  ad  dolo- 
rem propius  jam  accedens,  in  medio  utplurimum  sterno 
vel  aliquanto  magis  versus  sinistrum  latus,  ea  quo- 
que per  breve  tantum  tempus  duratura.  Paullatim  aucto 
malo,  in  paroxysmis  — per  eos  enim  inveteratum 
etiam  accedit,  — dolor  ille  obtusus  latius  serpit,  ut- 
plurimum  quidem  versus  brachium  sinistrum,  aut  dex- 
trum, rarius  versus  utrumque,  ad  eum  usque  locum, 
quo  musc.  deltoides  inseritur,  vel  usque  ad  cubitum, 
antibrachium,  quin  etiam  manum.  Accidit  etiam,  ut 
in  brachio  primum  exordiatur,  vel  ab  altera  mamma 
ad  alteram  transeat,  vel  utrinquc  inter  tracheam  et 
musc.  sternocleido-mastoideum  ascendat,  eainque  ae- 
gro sensationem  moveat,  ac  si  hae  partes  vehemen- 
ter intendantur  vel  adstringantur.  Attamen  raro 
aegri  accuratius  eam  describere  possunt,  neque  ad- 
modum medici  animum  ad  eam  advertunt.  Praeter 
paroxysmum  sensatio  jlla  nunquam  percipitur:  oritur 
vero  tum  maxime  et  quidem  fere  perpetuo,  si  aeger 
mox  post  cibos  captos  ambulando  vel  alio  motu  cor- 
pus agitat,  etiamsi  in  plano  solummodo  incedat,  multo 
vero  magis,  si  vehementius  vires  intenduntur,  ut  sca- 
las ascendendo,  ventis  adversis  eundo  et  similibus. 
Praeterlapsa  accessione,  utplurimuin  sensatio  quae- 

dam  in  pectore  remanet,  qualis  tussi  diutina  procreari 
solet,  et  quam  aegri  ita  sentiri  saepe  dicunt,  ac  si 
pectus  esset  ulceratum. 

Per  longius  tempus  durante  morbo,  accessiones 
sernper  frequentiores  et  diuturniores  fiunt ; dolor  ad 
acerbitatem  tantam  saepe  accrescit,  ut  pectus  ante- 
rius ferarum  ungulis  discindi  videatur;  in  feminis  pa- 
pillae mamillares  interdum  valde  dolent.  Tanta  si- 
mul est  anxietas  imminentisque  suffocationis  tanquam 
praesensio,  ut  vita  deleri  et  quasi  restingui  videatur 
aegris.  Paroxysmi  jam  levissimis  ex  causis,  animi 
corporisque  motibus  etiam  modicis,  iinmo  sponte  ac- 
cedunt, postremo  ne  dormientibus  quidem  aegris  par- 
cunt, eosque  a lecto  suscitant,  neque,  ut  antea,  paulo 
post  rursus  secedunt,  sed  per  plures  non  solum  ho- 
ras, sed  dies  durant  (I).  Respiratio  sonantior  fieri 
incipit  mucumque  indicat  in  pulmonibus  collectum,  qui 
sine  magno  molimine  excreari  solet. 

Licet  magis  magisque  dirumque  in  modum  ac- 
cessiones increscant  vehementia , intervalla  tamen 
omni  molestia  ita  vacua  esse  solent,  ut  aegri,  facie 
vel  summam  debilitatem  prodente,  commode  sese 
valere  affirment,  nec  unquam  ex  hoc  morbo  lectulo  af- 
figantur. Tandem  mors  aegrum,  nullis  praesagiis,  non 
inter  accessionem  suffocationis,  sed  prorsus  ex  ino- 

(1)  Berger  exemplum  affert  paroxysmi,  qui  per  horas  3fi,  et 
Heberden  paroxysjnum  observavit,  qui  per  dnos  dies  integro* 
duravit. 

pinato  nihilque  metuentem  opprimit.  Passim  quidem 
evenit,  ut  apropinquante  morte  paroxysmi  rarius  ac- 
cederent, respiratio  vero  continuo  gravis  esset.  AI  ri 
tussi  vehementi  corripiebantur  neque  spiritum  trahere 
nisi  erecto  corpore  valebant.  Alii  denique  inex- 
pugnabili somni  accessitate  laborabant,  tandemque 
consopiti  obibant. 

. / * , *■  t * • • / <*  « <««)<  t ‘ii.liiq 

m.  SYMPTOMATOLOGIA.  : | 

1.  Dolor.  •/:  * 

Auctore  Ileberden  (1)  dolor  inde,  a sterno  ver- 
sus brachium  tam. dextrum  quam  sinistrum  prorepit 
atque  ad  digitos  etiam,  sed  raro,  pervenit.  Idem 
aliquoties  brachium  tumidum  et  torpens  observavit. 

Alio  loco  (2)  dolor  satis  vehemens,  brachium  sini*- 

, • 

strum  paulo  supra  cubitum  obtinens  minutae  dimidiae 
spatio  transversum  pectus  sinistrum  permeasse  et  li- 
pothymiae  insultum  procreasse  narratur.  — 

Secundum  Wall  (3)  dolor  utrinque  decursum 
musculorum  pectoralium  sequitur,  et  in  brachiis  ple- 
rumque ambobus,  rarius  in  uno , quo  musc.  deltoides 
inseritur,  considit. 

Fofhergill  (4)  sensationem  molestam  comparat 


(1)  Connnentaries  on  tlie  liistory  and  cure  of  diseases  eap. 
70.  p.  364. 

(2)  Blcdieal  Transact.  vol.  111.  p.  3. 

(3)  Medical  Transact.  vol.  111.  p,  13. 

(4)  Medical  Oliservations  and  inquines  vol.  V.  p.  236. 

cum  constrictione  pectoris,  quae  ab  una  mamma  ver- 
sus alteram  fiat;  paulo  post  dolorem  acrem,  pungen- 
tem esse  dicit,  qui  plerumque  infra  mammam  sini- 
stram exordiens  primum  eodem  latere  pectoris  ascen- 
dat ac  dein  in  latere  interno  brachii  sinistri  descen- 
dens in  cubito  considat.  Idem  (l)  in  alio  casu  do- 
lorem per  transversum  pectus  et  utrumque  brachium 
usque  ad  cubitum  descendisse  narrat. 

Accuratius  JBaumes  (2)  fusiusque  de  hac  re  dis- 
seruit: sensationem  molestam,  quam  modo  anxieta- 
tem, modo  constrictionem,  modo  dolorem  ab  aegris 
nominari,  e medio  plerumque  sterno  ad  sinistrum  la- 
tus pectoris  extendi,  et,  ubi  morbi  vehementia  ad 
certum  quendam  gradum  evecta  sit,  utplurimum  se- 
cundum latus  internum  brachii  sinistri  aliquantum  ul- 
tra cubitura  propagari;  interdum  dextri  etiam  pecto- 
ris partem  dolore  obsideri;  raro  evenire,  ut  hic  us- 
que ad  alterutrum  vel  ad  utrumque  carpum  porriga- 
tur. Prorsus  similia  sunt,  quae  a Parry  (3)  afferuntur. 

Schmidt  (4)  hisce  paucis  verbis  rem  absolvit: 
., dolor  est  torquens  atque  lancinans,  interdum  etiam 

■ ; " . . 'M  . • . > I 

;*•  *}>  » ’ ; * : * /; : * *.V  { ? ) . i • 

(1)  lbid.  vol.  V.  p.  242. 

(2)  Annales  ile  la  sociele'  de  inedecine  pratique  de  Montpel- 

lier  toni,  Xll.  p.  230.  < 

(3)  Parry.  Ueber  die  syncope  anginosa,  aus  d.  Engl.  vou 
Fr,  G.  Friese.  Breslau  1801. 

(4) .  S cli  m i d t , Erit.  Frid.  Dissertatio  de  angina  pectoris. 
Goettingae  1793. 

pressivus,  cum  contractione  pectoris  et  summo  gradu 
dyspnoeae  conjunctus. a 

Ab  Elsnero  (l)  ita  hoc  symptoma  describitur: 
aegros  dolorem  in  pectore  sentire  constringentem, 
prementem,  interdum  acrem,  qui  utplurimuin  infra 
mammam  sinistram,  interdum  6ternum  ct  transversum 
pectus  obsideat,  et  saepe  ad  cubitum  descendat,  vel 
ab  hoc  exordiatur. 

Secundum  Wichmann  (2)  ab  initio  morbi  mole- 
stia quaedam  ac  fere  dolor  percipitur  in  medio  sterno 
vel  aliquanto  versus  sinistrum  latus,  qui  per  breve 
tantum  tempus  durat,  ac  postea,  a medio  sterno  su- 
pra scrobiculum  cordis  exordiens  in  brachium  sini- 
strum vel  dextrum,  rarius  in  utrumque,  descendit,  in- 
terdum etiam  usque  ad  digitos  pervenit,  saepe  utro- 
que latere  colli  versus  mandibulam  auresque  sese  at- 
tollere ab  eodem  fertur. 

Dolorem,  si  vehementior  est  insultus,  talein  per- 
cipi ab  aegrotis,  quasi  pectoris  anterior  pars  clavis 
ferreis  vel  unguibus  discinderetur,  Laennecius  (3) 
testatur. 

Plura,  quae  ad  hanc  rem  pertinent,  accurate  a 
Jurine  (4)  allata  sunt:  aegros  oppressionem  quandam 

(1)  Eis  ner,  Christ,  Frid,  Abhdlg.  liber  <1.  BrustbrKune. 
Kdnigsberg  1778. 

(2)  Wichmann  J.  E.  Ideen  zur  Diagnostik  Bil,  2. 

(3)  Laennec  fle  1 jusculi-  tom.  11.  p.  706. 

(4)  L.  Jurine.  Abhdlg.  iiber  d,  Brustbriiune,  «u.i  dem  Franz. 
Ton  C.  Th.  Mentze.  Hannover  1816. 

atque  constrictionem  molestam  in  pectore  sentire, 
quae,  nisi  consistant,  animam  ipsis  interclusura  esse 
videatur.  Sedem  aegri  in  sterno  modo  magis  modo 
minus  altam  designant;  molestiam  illam  cum  pres- 
sione ejus  loci  comparant,  qua  hic  versus  columnam 
vertebralem  reprimi  videatur.  Inveniuntur  etiam,  in 
quibus  hic  dolor  non  versus  brachia  propagatur,  sed 
per  collum  ad  mandibulam  auresque  ascendit,  alii, 
in  quibus  versus  epigastrium  dimittitur. 

2.  Respiratio. 

Hebet' den  (1)  in  angina  pectoris  eam  spiritus 
gravitatem,  quae  in  hominibus  asthmate  affectis  ob- 
servetur, prorsus  dicit  deesse,  atque  aegros  inter  ac- 
cessiones spiritus  profundos  trahere  bene  valere.  Alio 
tamen  loco  (2)  unum  ex  aegris  suis  ita  sibi  retulisse 
affert , dolore  aut  animi  deliquium  imminens , aut 
spirandi  difficultatem  procreari,  saltem  ita  sibi  videri. 
Wall  (3)  aegros  suos  magna  dyspnoea  vel  potius 
suffocationis  sensu  inter  accessiones  affectos  esse  con- 
tendit. Etiam  Schmidt  dolorem  pectoris  cum  summo 
gradtr  dyspnoeae  conjunctum  incedere  dicit.  Parry 
eandem  in  angina  pectoris  atque  in  asthmate,  obser- 
vavit respirationem  laboriosam;  indeque  monet,  dys- 
pnoeam non  esse  pro  symptomate  illi  morbo  proprio 
habendam. 


(1)  Medicat  Transact.  vol.  11.  p.  60, 
<2)  lbid.  p.  3. 

(3)  ]>Ied.  Transact.  vol.  111.  p.  15, 

Contra  Wichmann  anginam  pectoris  cum  poly- 
pis cordis  comparans,  in  angina  pectoris  anxietatem 
vel  suffocationem  raro  tantam  esse  dicit,  ut  respira- 
tio a norma  valde  recedere  videatur.  Itidem  Jurine 

i 

aegros,  quotquot  viderit,  sine  ulla  difficultate  spiritus 
traxisse,  nec  ulla  alia  re,  praeter  quam  frequentia 
spirituum  aliquantum  aucta,  respirationem  a nonna 
recessisse  affirmat.  Itaque  non  dyspnoea  haec  est, 
quam  Cullen  (synopsis  nosologiae  methodicae  tom.  II.) 
Jiisce  verbis  designat:  „ spirandi  difficultas  perpetua 
sine  angustia  et  potius  cum  repletionis  et  infarctus 
in  pectore  sensu.  Tussis  per  totum  morbi  decursum 
frequens.^ 

3.  Pulsus. 

Qui  de  morbo  nostro  scripserunt,  quum  de  do- 
lore et  respiratione  haud  prorsus  consentiant,  tum  de 
pulsuum  conditione,  atque  imprimis  quomodo  ea  inter 
accessiones  sese  habeat,  inter  se  dissentiunt  quam 
maxime.  Quid  enim  cogitari  potest  pugnantius,  quam 
quod  Ilebcrden  pulsum  si  non  semper,  saepe  tamen 
inter  paroxysmos  nullo  modo  turbatum  observavit, 
indeque  cor  in  angina  pectoris  non  affectum  esse 
conjecit,  — pro  certo  enim,  quum  nunquam  cadave- 
ribus hoc  morbo  mortuorum  interfuisset,  contendere 
non  est  ausus.  — Contra  Wall  durante  paroxysmo 
pulsus  tam  parvos  et  tremulos  a se  observatos  esse 
dicit,  ut  vix  digitis  percipi  possent  ? Atque  vix  mi- 


nns  reliquorum  observationes  inter  se  discrepant. 
rothergill  pulsum  non  solum  in  accessionibus,  sed 
interdum  etiain  extra  eas,  intermittentem  et  irregula- 
rem observavit.  Similiter  Schmidt : ,, pulsus  valde  tur- 
batus, saepe  contractus,  parvus  atque  inaequalis  nec 
raro  intermittens  tangitur,  et  aeger  palpitationibus 
angitur  (?).u  Elsner  dubitanter  quodammodo,  haud 
raro  pulsum  turbatum  inventum  iri,  exserit;  Buller  (\) 
in  intervallis  utplurimum  regularem,  non  concitatum, 
fortitudine  varium,  in  accessionibus  frequentiorem  sed 
regularem,  alias  rariorem,  irregularem,  duriorem  esse 
dicit,  denique  etiam  alternis  vicibus  frequentiorem  et 
debiliorem  observari.  Parry  non  tam  suas  observa- 
tiones attulisse,  quam  ex  aliorum  observatis  videtur 
ratiocinatus  esse;  aut  accessiones  dicit  cum  pulsu 
inaequali  incedere,  aut  homines,  in  quibus  hoc  sym- 
ptoma adesse  consueverit,  morbo  corripi;  saepe  qui- 
dem in  iis,  qui  diu  morbo  laboraverint,  pulsum  ita 
parum  mutatum  repertum  esse,  ut  cor  primario  omnino 
non  affectum  esse  creditum  sit;  sed  qualiscunque  pul- 
suum quoad  aequalitatem  conditio  sit,  semper  tamen 
eos  pro  vehementia  accessionum  magis  ininusve  de- 
biles inventum  iri.  Auctore  Wichmann  pulsus  inter 
accessiones  a normali  vix  recedit,  et  concitatior  qui- 
dem aliquantulo,  neque  vero  intermittens  vel  irregu- 


(l)  15u  i t er,  W' . A.  • Treatise  on  the  Disease  commonly  cal* 
led  Angina  pectoris.  Lond.  1791.  : 

laris  fit.  Parum  ab  hoc  differt,  quod  Jurine  attulit, 
in  angina  pectoris  non  complicata  neque  ante  par- 
oxysmos, neque  inter  eos,  neque  postea  pulsuum  in- 
aequalitatem a se  repertam  esse;  imminente  vero  ac- 
cessione pulsum  frequentiorem  atque  ita  contractum 
fieri,  ut  vix  jam  digitis  percipiatur. 

Haec  omnia  complectenti,  quum  pulsum  in  ple- 
risque  quidem,  qui  angina  pectoris  laborant,  neque 
tamen  in  omnibus  turbatum  reperiri  appareat,  verisi- 
milliinum  est,  hoc  symptoma  non  tam  ad  morbum  ipsum 
quam  ad  ejus  complicationes,  quae,  sive  ex  hoc  pro- 
fectae sunt,  sive  ipsi  gignendo  ansam  dederunt,  certe 
frequentissimae  reperiuntur,  referri  debere.  Idemque 
valet  de  palpitationibus  cordis,  quas  memorat  Ld. 
Jolinstone ; quocum  consentit  Hope  (I),  qui  in  morbo 
ad  magnam  vehementiam  evecto  nunquam  aut  appul- 
sus cordis  fortiores  aut  tremulam  quandam  ejus  agi- 
tationem cum  simili  pulsuum  qualitate  desiderari,  ac 
saepe  etiam  signa  sanguinis  nimii  versus  caput  con- 
gesti, syncopen  et  convulsiones  observari  dicit.  Sed 
de  his  clarius  exponi  tum  demum  poterit,  quum  de 
natura  verba  faciemus. 

4.  Praeter  symptomata  allata  unum  adhuc  me- 
morandum, quod  satis  frequenter  in  morbo  nostro  ob- 
servatum est,  ructus  scilicet  et  flatus,  qui,  si  non 
finem  accessioni  imponunt  ( Macqueen ),  quod  rarius 


(1)  Hope.  Von  den  Krankheiten  des  Herzens  p.  393. 

est,  levamen  tamen  aliquod  aegris  afferunt  ( Elsner ). 
Alia  quaedam  rarissime  observata  et  prorsus  muta- 
bilia silentio  praetereo. 

IV*  AETIOLOGIA. 

A.  Causae  remotae . 

Quod  ad  causas  praedisponentes,  prae  reliquis 
homines  mediam  aetatem  vix  transgressi,  annorum 
50-fiO,  corpore  robusto,  facie  vegeta,  collo  brevi,  quo- 
rumque  corpus  ad  obesitatem  proclive  est  (. Heberden , 
Jffacqueen,  Fothergill)  morbo  corripi  solent.  Neque 
vero  solos  obesos  hi6  aggreditur-  Wichmann  duos 
observavit  aegros  non  in  decursu  demum  mali  sed 
ante  primam  accessionem  admodum  macilentos.  Ra- 
rius feminae  (Heberden,  Berger,  Wichmann ),  raris- 
sime juvenes  atque  infantes  ( Heberden , Fothergill , 
ELmcr)  corripiuntur.  Heberden  in  centum  aegris,' 
quos  vident,  tres  feminas,  unum  puerum  annorum 
duodecim,  reliquos  viros  senes  fuisse  affirmat. 

Causae  occasionales,  quibus  morbus  inducatur, 
parum  notae  sunt,  nisi  huc  referre  Velis  eas,  quibus 
singulae  accessiones  excitari  solent.  Ili*  autem  ad- 
numerandi  vehementiores  animi  corporisque  motus, 
metus  et  laetitia  nimia,  imprimis  subito  incidens,  vo- 
ciferationes aliaeque  virium  intentiones,  ut  si' quis 
ventis  adversis  incedit,  vel  scalas  montesque  ascen- 
dit. Memoratu  dignum,  quod  vulgari  motu,  immo 
vectatione  vel  equitando  morbus  non  excitatur  5 quin 

etiam  observatum  est,  ne  tussi  ac  vomitu  quidem  ac- 
cessiones cieri.  Praeterea  huc  referuntur  morbi  alia- 
rum partium,  imprimis  tubi  intestinalis,  subitaneae 
multorum  humorum  evacuationes,  quales  in  ascitide 
fiunt,  sanguinis  detractiones,  diarrhoeae  copiosae 
CParry ).  Tempora  annua  nullius  videntur  momenti 
esse  ad  morbum  procreandum,  neque  omnino  coeli 
temperiei  quidquam  tribuendum.  Aeque  enim  aestivo 
ac  hiberno  tempore,  aeque  si  serenus  est  aer,  atque 
si  nebulosus  et  pluvius,  aeque  denique  si  domi  at- 
que in  lecto  se  continent  aegri,  ac  si  sub  Jove  am- 
bulant accedunt  paroxysmi. 

Ceterum  magis  ii,  qui  otiose  lauteque  vivunt, 
quam  qui  duram  vitam  colunt,  morbo  obnoxii  sunt. 
Elsner  casum  narrat  puellae  annorum  undecim,  quae, 
ad  expellendos  dolores  articulorum  pedis  a parenti- 
bus ad  carbones  collocata  et  deinceps  sudoris  mo- 
vendi causa  balneo  imposita,  tanta  pectoris  oppres- 
sione correpta  sit,  ut  anima  ipsi  intercluderetur}  si- 
mul animi  deliquia  exstitisse  tam  gravia,  ut  aegra 
mortuae  similis  esset.  Per  tres  menses  lectulo  con- 
tinuo quum  affixa  fuisset,  post  omni  motu  vehe- 
mentiore  symptomatibus  anginae  pectoris  corripieba- 
tur. Quis  non  miratur,  in  puella  undecim  annorum 
de  arthritide  cogitari  potuisse? 

B.  Causa  proxima. 

De  causa  proxima  morbi,  de  quo  agimus,  magna 


19 


inter  scriptores  exstat  sententiarum  differentia.  Ete- 
nim in  eo  quisque  vitio  organico,  quod  maxime  cum 
angina  pectoris  conjunctum  invenerat,  causam  morbi 
quaesivit. 

Jenner(l)  primus  conjecturatus  est,  causam  morbi 
in  ossificatione  arteriarum  cordis  coronariarum  po- 
sitam esse.  Post  eum  Parry  in  eandem  sententiam 
decessit,  permultisque  exemplis  allatis  cum  magno  in- 
genii acumine  eam  confirmare  studuit. 

Attamen  multa  huic  sententiae  objicienda  sunt: 

Primum  enim  concrementa  ossea  tam  in  corde 
quam  in  arteriis  coronariis  haud  perpetuo  symptomata 
anginae  pectoris  inducunt,  immo  late  diffusa  haud 
raro  inventa  sunt,  quin  tamen  ullum  hujus  morbi  si- 
gnum adfuisset.  Sic  Senae  (2)  in  monacho,  qui  prae- 
terquam palpitatione  cordis  nullis  unquam  molestiis 
laboraverat,  vasa  coronaria  corallii  ad  instar  invenit 
ossificata.  In  sene  emaciato,  referente  Morgagni  (3), 
qui  phthisi  pulmonali  obierat,  nec  unquam  molestiis 

cordis  vitium  indicantibus  vexatus  fuerat,  tamen  ar- 

/ - 

teria  coronaria  sinistra  ossificata  erat.  Haller  (4) 


(1)  Inquiry  into  the  symptoma  and  causes  of  the  syncope  an- 
ginosa.  Lond.  1801. 

(2)  Traite  des  maladies  du  coeur  1.  IV.  chap.  10. 

(3)  ep.  XXIV.  §.  16. 

(4)  Opusc.  patii,  obs.  LXIb — LXIV.  p.  363.  cf.  praeterea: 
Hewson  Sammlung  fdr  praktische  Aerzte  Bd.  4. 

Erdmann,  in  Horas  Archiv  fiir  medie.  Erfahrung  Bd.  9.  H. 

I.  1806  p.  95. 

tres  memorat  casus,  in  quibus,  dum  aegri  vivebant, 

I 

ne  minimum  quidem  symptoma  anginae  pectoris  ob- 
servatum, in  secatis  vero  cadaveribus  partim  vasa 
coronaria  ossificata,  partim  valvulae  vasorum  majori- 
bus concrementis  osseis  repletae , partim  peri- 
cardium induratum,  reperta  sunt.  Ut  paucis, 
tam  frequenter  tales  ossificationes  ea  aetate,  qua 
morbus  noster  incidere  consuevit,  observantur, 
ut,  si  eae  morbum  procrearent,  quam  maxime 
mirandum  esset,  cur  tam  raro  angina  pectoris  occur- 
rat 5 nam  paene  in  uno  quoque  illa  concrementa  de- 
prehenduntur. Porro  si  vera  esset  illa  sententia,  os- 
sificationem vasorum  cordis  in  omnibus,  qui  angina 
pectoris  obierunt,  reperiri  oporteret.  At  vero  ipse 
Parry  (1)  exemplum  memorat , in  quo  vasorum  pa- 
rietes crassiores  tantum  facti,  neque  vero  ossificati 
reperiebantur.  Praeterea  multa  alia  referuntur  exem- 
pla, in  quibus  nil  ejusmodi  inventum  est  5 de  quibus 
conferas  velim  locos  infra  (2)  laudatos.  Atque  qui 


Lentin,  BeitrSge  zur  ptakt.  Arznenvissenscliaft,  Bd.  3.  p.  113. 
W arr  en,  London  med.  and  pliys»  Journal.  Januar  1813. 
Corvi  sart,  Essais  sur  les  inaladies  organiques  du  coeurobs. 
2T.  30.  31.  p.  168—172. 

(1)  Parry  1.  c.  cap.  11. 

(2)  Morgagni  ep.  XXVI.  §.  3l. 

Johnstone  Melnoires  de  la  soc.  de  me'd.  prat.  de  Londres 
vol.  1.  p.  3T6. 

Stoeller,  Hufelnnd  Journ.  XVII,  St.  2.  S.  28. 

Des  portes,  Traite  de  1’angine  delapoltrine  p,  12  et  62, 

tandem  talia  concrementa  ossea  anginam  pectoris  ef- 
ficiant? num  forte  impediendo  , quo  minus  cor  satis 
extendatur?  at  idem  multis  aliis  causis,  ut  adipe, 
aqua,  atfre  aliisque  materiis  in  pericardio,  atque  om- 
nino in  pectore,  immo  in  abdomine  congestis,  effici 
potest.  An  quia  sanguis  ad  nutriendum  cor  neces- 
sarius, quo  minus  in  hujus  substantiam  perveniat, 
cohibeatur?  quid  inde  futurum  esset?  nil  praeter  vi- 
rium  diininutionem,  quae  non  minus  multis  aliis  rebus 
debilitantibus  vel  nimia  irritatione  vires  exhaurienti- 
bus procreari  posset.  Praeterea  qui  fit,  ut  malum 
per  paroxysmos  accedat?  etenim  neque  impedimentum 
illud  motui  cordis  obstans,  neque  vires  ex  nutritione 
perversa  diminutae  in  intervallis  aliter  sese  habent. 
Postremo  quod  unquam  remedium  concrementa  illa 
dissolvere  valeret,  quae  spes  sanandi  morbi  foveri 
posset?  at  vero  docuit  experientia  morbum,  etiamsi 
per  longum  jam  tempus  durasset,  pluries  sanatum 
esse.  > 

Dr.  Rougnon  (1)  symptomata  morbi  ex  ossifica- 
tione cartilaginum  castarum , quam  in  cadaveribus  se- 
catis invenerat,  assentiente  Baumes  explicare  cona- 
tus est;  impedita  expansione  pectoris  pulmones  om- 
nem sanguinis  copiam,  quae  per  venam  cavam  in  cor 
perveniat,  recipere  non  posse;  in  corde  igitur  con- 
gesto sanguine  anxietatem,  suffocationis  sensum,  san- 


(1)  Leltre  adressee  a Mr.  Lorrv,  Uesaiifon  1760. 


22 


guinis  circulationem  turbatam  existere,  et  post  plu- 
res  accessiones,  quibus  paulatim  vitia  organica  cor- 
dis et  vasorum  inducantur,  mortem  insequi. 

Verum  vix  quidquam  est,  quod,  maxime  in  se- 
nibus, frequentius  deprehendatur,  quam  ossificatio  car- 
tilaginum costarum,  quum  tamen  rarissime  minima 
etiam  ex  iis  gignatur  molestia.  Ve  que  perpetuo  ea 
costarum  commutatio  in  nostro  morbo,  sed  vix  in  di- 
midia aegrorum  parte  observatur  (I).  Postremo,  quan- 
tus est  morborum  numerus,  qui  justam  pulmonum  ex- 
pansionem cohibere  valent! 

Tothergill  (2)  magnam  copiam  adipis , qua  iil 
cadaveribus  ab  ipso  secatis  mediastinum  atque  cor 
obvestitum  invenit,  jure  pro  vera  causa  anginae  pec- 
toris haberi  posse  arbitratur,  conjicitque,  in  posterum 
semper  substantiam  ipsius  cordis  commutatam,  vel 
aquam  in  cavo  pectoris  elFusam  repertum  iri.  — Quod 
si  ita  sese  res  haberet,  symptomata,  objiciente  jam 
ipso  hujus  doctrinae  auctore,  magis  permanentia  fo- 
rent. PrpFsus  tamen  hanc  doctrinam  rejiciendam  esse, 
demonstrat  exemplum  a Morgagni  (3)  narratum,  in 
quo  cor  ingenti  adipis  vi  obvolutum  inventum  est, 
neque  vero  ullum  anginae  pectoris  vestigium  ante- 
cesserat. Homo  quidem  rusticanus  annorum  octoginta, 
febri  intermittente  per  longum  tempus  vexatus,  in 

(1)  Jnrine  1.  c.  cap,  11.  §.  5. 

(2)  Medical  observat,  and  inquir.  vol.  V.  p,  246. 

(3)  ep.  XIX.  §.  7, 

nosocomio  Paduensi  propter  summam  inopiam  diu 
sustentus  erat  5 post  mortem  cor  inulta  et  crassa 
adipe  obductum,  venae  pulmonales,  quo  cordi  inse- 
runtur, admodum  dilatatae,  valvulae  arteriarum  ip- 
saeque  arteriae  ossificatae  reperiebantur.  Respiratio 
ad  supremum  usque  diem  nullo  modo  turbata  fuerat. 
Itemque  Neclcel  /.(1)  cor  juvenis  annorum  26,  qui 
nunquam  angina  pectoris  laboraverat  et  apoplexia 
obierat,  inflammatum,  dilatatum  totumque  adipe  ob- 
tectum invenit.  - 

Alii  sola  coarctatione  cordi # vasornnifjne  majo- 
rum morbum  induci  arbitrantur.  Sic  lirera  semper 
coarctationem  atque  compressionem  cordis,  qua  tan- 
dem paralysis  hujus  organi  existat,  anginae  pectoris 
subesse  censet,  eamque  cum  omni  angustatione  cavi 
pectoris,  tum  maxime  intumescentia  hepatis  vel  lienis 
oriri.  Plures  morborum  historiae,  cadaverum  sectio- 
nibus illustratae,  hanc  sententiam  confirmare  viden- 
tur 5 imprimis  magna  vis  observationum  anginae  pec- 
toris, cura  organa  solummodo  abdominis  respiciente, 
nulla  cordis  ratione  habita,  sanatae  maximi  momenti 
essent,  nisi  de  fide  illius  viri  jure  dubitari  lice- 
ret. Percival  (2)  in  viro  annorum  50  lobulum  he- 
patis sinistrum  ambitu  auctum  et  durius  factum,  par- 


(1)  Mem.  de  l’ac.  de  Berlin  an  1756  p.  79.  Adde  casum, 
quem  narravit  v.  Bergen  (aci.  soc.  med.  Havu,  vol.  1.  p.  247.) 

(2)  Medie,  and  pliilos.  comment.  l>y  a soc.  of  Kdinl».  toni, 
m.  i>.  1. 1>.  180. 

tem  ventriculi  huic  adjacentem  scirrhosain,  in  peri- 
cardio aquae  aliquantulum  effusum,  pulmones  palli- 
dos, sublividos  eorumque  vasa  ita  conspicua,  ac  si 
injecta  essent,  deprehendit.  Ladham  viscera  abdo- 
minis ambitu,  aucta,  viscera  pectoris  prorsus  sana 
invenit. 

Neque  infitias  iri  potest,  intumescentia  hepatis 
atque  lienis,  inflatione  ventriculi  totiusque  tractus  in- 
testinalis, maximeque  coli,  tumoribus  omenti  et  me- 
senterii symptomata  anginae  pectoris  similia,  sursum 
scilicet  presso  diaphragmate,  procreari  posse.  Verum, 
hoc  concesso,  quanam  pressione  ipsum  cor  comprimi 
posse  putas?  Utrum  horum,  cor  an  pulmones,  coarc- 
tato  cavo  pectoris  magis  comprimeretur?  Comparanti 
laxam  spongiosamque  pulmonum  telam  cum  densa  so- 
lidaque cordis  textura  dubium  non  esse  potest,  quin 
illi  magis  comprimi  debeant,  Idque  experientia  etiam 
comprobat;  quoties  enim  pulmonum  ambitus  ad  magni- 
tudinem pugni  coarctatur,  atque  sursum  et  tergum 
versus  retruditur,  dum  cor  et  situm  et  ambitum  pri- 
stinum retinet.  Equidem,  quum  magnam  aquae  pu- 
risque vim  in  cavo  pectoris  saepe  effusam,  et  ingen- 
tia aneurysmata  aortae,  quae  certe  multo  magis  cor 
comprimunt,  quam  viscera  abdominis  tumefacta,  ne- 
que tamen  symptomata  anginae  pectoris  procreant, 
haec  omnia  quum  rnecum  reputo,  non  possum,  quin 
omnino  ab  illorum  sententia  abhorream,  qui  in  coarc- 
tatione cordis  causam  hujus  morbi  ponunt.  Accedit, 

quod  vix  cogitari  potest,  qui  fiat  ut  irritabilitas  ner- 
vorum cordis  compressione  tollatur.  Quid  enim?  si 
recte  hoc  statueretur,  massae  adiposae  plurium  libra- 
rum, quibus  cor  in  ventrem  deprimatur,  talem  paraly- 
sin non  producant? 

Heberden  (1)  causam  proximam  anginae  pecto- 
ris iri  vero  spasmo  ponendam  esse  arbitratus  est,  qui 
interdum  cum  ulcere  conjunctus  sit  ac  fortassis  etiam 
ex  eo  ortum  traxerit.  Eamque  sententiam  hisce  ar- 
gumentis fulciri  credit:  accessiones  subito  accedere 
et  disparere,  et  intervalla  interesse  diutina  et  a 
symptomatibus  morbosis  omnino  vacua,  id  quod  solemne 
sit  morbis  spasmodicis;  reliquam  valetudinem  parum 
turbari;  accessiones  animi  motibus  imprimis  excitari 
et  obdormiscentes  obrepere ; pulsum  inter  paroxysmos 
non  concitatum  esse  eosque  spirituosis  atque  opiatis 
interdum  leniri.  Ulcerationem  adesse  ex  eo  conje- 
cit, quod  plures  ex  aegris  sanguinem  et  materias  pu- 
rulentas excrearint,  sedemque  mali  in  regione  cordis 
posuerint,  alius  post  mortem  tantum  foetorem  spar- 
serit, ut  omnes,  qui  circumstabant,  ulcerationem  in 
pectore  suspicarentur.  Addit  tamen,  causam  nondum 
ad  liquidum  perductam  esse  neque  necessarium  vi- 
deri, ut  structura  organi  afTecti  laesa  sit.  llamil- 

ton  (2)  casum  morbi  refert,  quem  anginae  pectoris 

. — \ 

(1)  Medical  transact.  vol.  11.  p.  50. 

(2)  Duncan.  Medical  Commentario*  lor  the  years  1783. 
P.  307. 

adnumerat,  et  spasmodicae  indolis  fuisse  arbitratur ; 
venaesectione  et  usu  interno  opii  morbum  sanatum 
esse.  Etiam  Macbride  (1)  paroxysmum  spasmo  cor- 
dis inductum  putat,  qui,  si  certum  quendain  gradum 
certumque  tempus  transgrediatur,  finem  vitae  impo- 
nat, citra  vero  integra  vita  rursus  cedat.  Hunc  au- 
tem spasmum,  quemadmodum  in  omnibus  musculis, 
multis  causis,  cultro  non  detegendis,  procreari  posse. 
Duos  memorat  casus,  quorum  in  altero  cor  sinistrum 
sanguine  vacuum  atque  contractum,  in  altero  album 
et  ligamentosuin  inventum  est.  Eandem  de  natura 
morbi  sententiam  Daruin  (2)  proposuit,  nisi  quod  in 
alio  loco  eum  ponit;  etenim  diaphragma  et  musculos 
pectoris  spasmo  obsideri  arbitratur. 

Mihi  quidem  audacior  atque  haud  firmis  argu- 
mentis fulta  videtur  haec  sententia,  quae  causam  an- 
ginae pectoris  in  spasmo  ponit.  Argumenta  ab  He- 
berden  et  Macbride  proposita  haud  profecto  spasti- 
cam morbi  naturam,  sed  nil  aliud  comprobant,  quam 
sedem  ejus  in  systemate  nervorum  quaerendam  esse. 
Quod  enim  in  quibusdam  cor  sinistrum  sanguine  va- 
cuum inventum  est,  id  multis  aliis  de  causis  evenire 
potest;  atque  saepe  aliae  partes,  quae  spasmo  non 
affectae  fuerant,  sanguine  vacuae  reperiuntur.  Neque 
cogitari  potest  spasmus  cordis,  ut  quo  impediri  opor- 

(1)  Introduotion  inethorlique  a la  theorie  et  a la  pratique  de 
la  medecine  tom.  11  1».  432. 

(2)  Zoonomia  tom.  IV.  p.  42 

fceat.  quominus  justa  sanguinis  copia  in  ejus  cava 
immittatur,  quin  congestiones  in  aliis  partibus,  ma- 
xime in  capite  et  in  pulmonibus  oriantur;  quarum 
certe  plurimum  ne  vestigium  quidem  observatur.  At- 
que quod  Macbride , et  quidem  merito,  spasmum  cor- 
dis per  longius  tempus  integra  vita  monet  perdurare 
non  posse,  non  cogitavit,  exempla  reperiri  (de  qui- 
bus supra  dixi),  in  quibus  paroxysmus  per  integrum, 
immo  duos  dies  perstetit.  Denique  si  symptomata 
anginae  pectoris  spasmo  procreari  statuimus,  lion  so- 
luta sed  protensa  tantum  quaestio  est.  Nullus  enim 
exstat  status  morbosus,  cui  tot  tamque  variae  causae 
subesse  possunt,  quam  spasticae  affectiones,  quae 
profecto  non  morbum,  sed  nil  praeter  symptoma  re- 
ferunt. Indeque  etiam  Macbride  cordis  quem  propo- 
nit spasmum,  uti  aliorum  musculorum,  multis  causis 
procreari  posse  monet.  Sed  si  hic  spasmus  nil  est 
nisi  symptoma,  quid  tandem  est,  quod  efficiat,  ut  hic 
in  iisdem  semper  partibus,  neque  in  ulla  alia  existat, 
certamque  et  sibi  constantem  morbi  imaginem  refe- 
rat? Quantumvis  variae  sint  causae  remotae,  proxima 
tamen  varia  esse  non  potest. 

Alii  differentia  vitiorum  cordis,  quae  in  cadave- 
ribus sectis  inveniuntur,  inducti  morbum  pro  arthri- 
tica affectione  cordis  aut  diaphragmatis  habuerunt,, 
Primus  Elsner  arthritidem  pro  causa  anginae  pe- 
ctoris proposuit.  Dolores  in  brachio  atque  pectoris 

constrictionem  metastasi  arthritica  oriri  arbitratur. 

mortemque  adduci,  si  materia  arthritica  vagando  or- 
gana interna,  ut  ventriculum,  cerebrum  aggrediatur. 
Ad  comprobandam  hanc  sententiam  duos  casus  ab  ipso 
observatos  memorat,  quorum  in  altero  arthritidem  re- 
trogradam, in  altero  latentem  anomalam  demonstrare 
studet,  similes  praeterea  Musgravii  (l),  HoJJmanni  (2), 
Strackii  (3)  aliorumque  afferens  observationes.  Au- 
ctoritate illius  viri  factum  est,  ut  multi  post  eum  in 
eandem  sententiam  abirent;  ut  Malcolm , Macqueen , 
Scliaeffer , Sergius , Strack,  Weikard , Schmidt , Hesse 
aliique  plures.  Buller  (4)  morbum  quendam,  quem 
anginam  pectoris  vocat,  aegros  doloribus  plurium 
partium,  ut  capitis,  colli,  pectoris  aliarumque,  nullo 
certo  ordine  vexantem,  et  cum  dyspnoea,  tussi,  pal- 
pitationibus cordis,  cum  flatulentia,  vomitu,  vertigine 
atque  globulo  hysterico  conjunctum,  accuratissime  de- 
scripsit, ejusque  causam  proximam  in  nimia  sensibi- 
litate  diaphragmatis,  praedisponentem  in  arthritide  ad 
hanc  partem  translata  ponit.  Attamen  omnino  hic 
morbus  non  videtur  huc  referendus  esse. 

Sententiae  ab  Elsnero  propositae  duo  imprimis 
medici  Germanici,  Wichmann  (5)  et  Jahn  (6)  adver- 
ti) De  artlirit.  anom,  cap,  X.  hist.  VI.  et  VI 1. 

(2)  Consuit,  et  respons.  medie,  tom.  1,  sect.  11.  cas.  92  et  93. 

(3)  Olis,  de  colica  pictorum.  Aegrot,  IX. 

(4)  Treatise  on  tlie  disease  coounonly  called  angina  pectoris. 
Lond.  1.791. 

(5)  ldeen  zur  Diagnostik  Bd.  11. 

(6)  Ueker  d.  syncope  anginosa  in  Hufelancl  Journ,  d.  pr. 
Arzn.  XVI.  St.  3. 

sati  sunt.  Wlchmann  iis,  quae  ipse  expertus  sit, 
eam  non  comprobari  affirmat;  ex  tredecim,  quos  an- 
gina pectoris  laborantes  observaverit,  ne  unum  qui- 
dem fuisse,  qui  manifesta  exhibuerit  arthritidis  signa; 
in  duabus  solummodo  feminis  pauca  quaedam  sed  du- 
bia ejus  symptomata  apparuisse.  Itaque  nullo  modo 
assentitur  Butiero , monetque,  saepe  sibi  ipsi  da- 
tam fuisse  occasionem  asthma  cx  arthritide  ortum 
observandi,  quod  ab  innumeris  medicis  expositum  in- 
veniatur. Evenire  quidem  posse,  ut,  qui  angina  pe- 
ctoris laborent,  arthritide,  qui  arthritide  laborent,  an- 
gina corripiantur;  verum  si  arthritis  semper  huic 
morbo  subsit,  veri  dissimillimum  esse,  symptomata 
ejus  toties  latere.  Jalm  antea  propria  observatione 
materiam  arthriticam  subesse,  confirmari  sibi  persua- 
serat; anginam  enim  pectoris,  simulae  aliae  partes 
dolore  corripiebantur,  leniorem  fieri,  vel  prorsus  ce- 
dere, atque  vicissim,  dum  alii  dolores  evanescebant 
vel  mitigabantur,  anginam  exoriri  et  sudoribus  erum- 
pentibus eam  evanescere  viderat.  Verum  ipse  inge- 
nue fatetur,  multa,  ut  ab  aliis,  a se  quoque  perpe- 
ram pro  arthritide  habita  fuisse,  quae  ad  statum  solum- 
modo congestionum  referenda  essent.  Sed  haec  jam 
sufficient  ad  comprobandum,  causam  anginae  pecto- 
ris in  arthritide  poni  non  posse;  si  cui  pluribus  opus 
videatur  argumentis,  is  adeat  velim  librum  infra  (I) 


(1)  Memoirs  of  the  London  medical  Society  vol.  IV.  p.  261. 

laudatum.  Hoc  tantum  addam,  referente  Duncan  ( 1 ) 
multos  casus  hujus  morbi  memoratu  dignissimos  a 
celeberrimis  medicis  Anglicis  observatos  esse,  m qui- 
bus nil  inventum  sit,  ex  quo  de  arthritide  cogitari 
liceret. 

Denique  Jurine  (2)  causam  morbi  ponit  in  affe- 
ctione nervorum  pulmonum , qua  oxy datio  sanguinis 
cohibeatur  atque  dolor  ille  singularis  sub  sterno  obsi- 
dens producatur  5 eamque  postea  etiam  ad  nervos 
cordis  transire  putat. 

Sed  haec  quoque  sententia  haud  firmis  nititur 
argumentis  5 quae  enim  ab  auctore  afferuntur,  partim 
conjecturalia  sunt  et  supra  jam  a me  refutata,  par- 
tim aliam  explicationem  admittunt,  partim  denique 
non  recta , sed  circuitione  quadam  rem  attingunt. 
Experimenta  a Dupuytren  facta,  quibus  auctor  con- 
firmare studet,  sanguinis  decarbonisationem , quae  fit 
in  pulmonibus,  dissectis  pulmonum  nervis  impediri, 
jam  a Legallois  et  Brodie  refutata  sunt.  Dolores  in 
nervis  pulmonum  residere,  per  exclusivam  auctor  con- 
cludit; si  enim  in  corde  resideat,  in  initio  accessio- 
num necesse  esse  in  regione  praecordiali  sentiatur; 
neque  ullum  inveniri  morbis  cordis  et  pericardii,  cu- 
jus de  diagnosi,  accurata  inquisitione  facta,  diu  du- 
bitare possimus  (?).  Praeterea  ad  fulciendam  sen- 


(1)  Annals  of  medicine  1796.  rol.  1.  p.  199. 

(2)  1.  c.  p.  79. 

tentiain  suam  sensationes  affert  anginae  pectoris  si- 
miles, quibus,  qui  itinera  per  altos  montes  faciunt, 
ubi  ad  locos  1300 — 1400  miliaribus  Gallicis  mari  al- 
tiores  pervenerunt,  corripi  solent.  Verum  hae  sen- 
sationes exhaustis  viribus  cordis  oriuntur;  sunt  enim 
cum  vehementi  cordis  et  arteriarum  pulsatione  con- 
junctae, ac  saepe  lypothymiae  et  vomitus  existunt, 
quae  omnia,  monente  Bouguer , ex  spiritus  difficultate 
derivari  nequeunt.  Neque  intelligi  potest,  qui  tandem 
eveniat,  ut  in  morbo  ipsos  pulmonum  nervos  obsidente 
spirandi  facultas  non  turbetur;  quam  non  turbari  ab 
ipso  auctore  conceditur.  Nihilo  tamen  minus  Jurine 
quum  omnia  phaenomena  respirationis  a norma  rece- 
dentis, tum  sanguinis,  qui  post  mortem  in  pulmonibus 
et  in  corde  reperitur,  imperfectam  decarbonisationem 
unice  ad  ipsos  pulmones  imperfectamque  eorum  actio- 
nem referre,  magnam  autem  vim,  quam  morbi  cordis 
in  gignendis  his  phaenomenis  exserunt,  prorsus  ne- 
gligere  videtur.  Hinc  etiam  factum  est,  ut  auctori 
maximi  momenti  esse  visum  sit,  quod  in  iis,  qui  an- 
gina pectoris  obierunt,  cor  sanguine  nigro  repletum 
invenitur,  quum  tamen  in  omnibus  fere,  qui  morbis 
cordis  laborarunt,  idem  reperiatur.  — 

Jainjam  expositis,  quae  ab  aliis  de  natura  morbi 
allata  sunt,  paucis  mihi,  quid  de  hac  re  cum  aliqua 
verisimilitudine  statui  posse  videatur,  proponere  li- 
ceat. Si  reputamus,  structuram  cordis  vel  ejus  va- 
sorum in  angina  pectoris  fere  perpetuo  commutatam 


i 


32 


reperiri,  ipsas  vero  commutationes  quam  maxime  va- 
rias esse,  duae  res  primo  elucere  videntur,  tum  vitia 
organica  cordis  qualiacunque  non  posse  pro  causa 
proxima  morbi  haberi,  tum  eam  esse  hanc  causam, 
qua  continuo  ac  fere  necessario  nutritio  cordis  tur- 
betur atque  (quod  ad  qualitatem)  depravetur.  Quod 
si  vero  recte  conjicimus,  qualitatem  actionum  corpo- 
ris  vivi  a systemate  nervorum  regi,  jure  anginam  pe- 
ctoris pro  morbo  nervorum  habere  videmur.  Idque 
omnibus  praeterea  argumentis  comprobatur,  quibus 
Heberdcn.  ut  spasticam  illius  naturam  poneret,  indu- 
ctus est  5 subitaneam  dico  morbi  accessionem  atque 
reditum  per  paroxysmos.  Atque  ab  initio  quidem 
morbi  vitium  organicum  cordis  non  adesse,  demon- 
strare videtur  pulsus,  si  unquam  per  totius  morbi  de- 
cursum initio  saltem  non  turbatur.  Haec  si  conce- 
duntur, jam  videndum,  quaenam  potissimum  pars  sy- 
stematis nervosi  affecta  sit.  Nervos  cordis  partiin 
e ramis  vagi,  partim  e ramis  nervi  sympathici  con- 
stitui scimus.  At  vero  non  dubium,  quin  nerv.  va- 
gus percipiendis  sensationibus  et  suscitandis  motibus 
inserviat,  nerv.  sympathicus,  sive  iisdem  functionibus 
praeterea  gaudet  sive  minus,  vitam  vegetativam  re- 
gat. Ita  autem  hi  nervi  inter  se  complexi  sunt,  ut 
unum  quasi  corpus,  omnes  nervorum  functiones  com- 
prehendens, constituant;  ita  quidem,  ut  in  sano  statu 
facultas  sensationes  percipiendi  in  eo,  comparatis  re- 
liquis, admodum  exigua  sit.  Haec  vero  ratio  inter 

singulas  actiones  intercedens  ita  perverti  potest,  ut 
sensibilitas  supra  modum  augeatur,  vis  vero  vitam 
vegetativam  regens  diminuta  temperandae  nutritioni 
noa  amplius  sufficiat.  Varias  hinc  structurae  abnor- 
mitates gigni  posse,  facile  intelligitur,  frequentissime 
vero  eas,  quae  materie  organica  non  satis  evoluta, 
ut  dicunt,  cernuntur,  et  quibus  vis  cordis  sanguinem 
propellendi  minuitur,  uti  mollitiem  nimiam,  adiposita- 
tem  et  similia.  Sensibilitas  cordis  aucta  ( Hyperae - 
sthesis ) per  paroxysmos  accedens,  initio  morbi  sen- 
sationes molestas  variae  indolis,  sub  sterno  ut  pluri- 

• \ 

muni  resistentes,  procreat,  post  vero,  uti  Ch.  Bell 
egregie  exposuit,  propter  conjunctionem  inter  nerv.  va- 
gum omnesque  nervos,  qui  regendis  functionibus  re- 
spirationis et  motibus  faciei  physiognomicis  inserviunt, 
intercedentem,  ad  varias  partes  propagatur.  Ubi  eo 
processit  morbi  vehementia,  ut  structura  cordis  jam 
commutata  sit,  simul  symptomata  quaedam,  quae  sub 
nomine  symptomatum  cordis  comprehendi  solent,  im- 
primis vero  insignis  quaedam  anxietas  inde  oriens, 
quod  cor  debilitatum  propellendo  sanguini  impar  est, 
atque  ejus  circulatio  in  pulmonibus  libera  impeditur. 
Jamque  levissimis  ex  causis,  quibus  aliquanto  major 
sanguinis  copia  versus  cor  congeritur,  imrno  sponte, 
accessiones  accedunt.  Intelligitur  etiam,  qui  fiat,  ut 
sanguinis  detractionibus  levamen  aliquod  aegris  af- 
feratur; licet  plerumque  per  breve  tantum  tempus, 
quum  tales  humorum  evacuationes  corpus  et  cor  per 

se  debilitatum  magis  etiam  labefactent,  et  sanguis 
detractus  brevi  restituatur  majoresque  nunc,  quam 
antea,  aegro  inferat  molestias. 


VITA. 


i\  atus  sum  ego  Petrus  Aloysius  Euler  Coloniae  Agrip- 
pinae die  XXIII.  mensis  Augusti  anni  MDCCCX1II. 
patre  Carolo  Friderico  et  matre  Elisabetha  e gente 
Neven,  quos  dei  gratia  adhuc  sospites  veneror.  Fi- 
dem catholicam  profiteor.  Primis  literarum  rudimen- 
tis in  schola  publica  urbis  patriae  imbutus,  gymna- 
sium catholicum  ibidem  per  septem  annos  frequentavi. 
Superato  abiturientium  examine  me  contuli  in  almam 
literarum  universitatem  Rhenanam  et  111.  Walter , 
rectore  magnifico,  civium  academicorum  numero  ad- 
scriptus,  apud  111,  May  er,  decanum  spectatissimum 
nomen  professus  sum. 

Per  tres  annos  in  hac  academia  versatus,  hascc 
et  philosophicas  et  medicas  audivi  praelectiones: 

De  encyclopaedia  philosophiae,  de  logice  et  psy- 
chologia  Cei.  van  Calle  er ; de  trigonometria,  de  geo- 
metria analytica,  de  sectionibus  conicis,  de  calculo 
differentiali et integrali  Beat.  Diesterweg;  defunctio- 


35 


nibus  algebraicis,  de  astronomia  Beat,  a Muenchow ; 
de  physica  experimentali,  de  chemia  experimentali  et 
analytica,  de  zoochemia  111.  G.  Bischoff ; de  bota- 
nica universali,  de  systemate  plantarum  naturali  111. 
Treviranus ; de  zoologia  et  zootomia  111.  Goldfuss; 
de  mineralogia  III.  Noeggerath ; de  geographia  phy- 
sica Cei.  a Jiiese ; de  encyclopaedia  et  methodologia 
artis  medicae,  de  pathologia  speciali,  de  morbis  sy- 
philiticis Cei.  Albers ; de  anatomia  generali,  speciali 
et  comparata  111.  May  er  et  111.  Weber;  de  physio- 
logia 111.  May  er,  qui  etiam  dux  mihi  fuit  una  cum 
111.  Weber  in  dissecandis  cadaveribus:  de  materia 
medica  111.  E.  Bisch oj) ; de  chirurgia,  de  operatio- 
nibus chirurgicis,  de  fasciis  applicandis , de  oculorum 
morbis,  de  anatomia  chirurgica  111.  XVutzer / de  the- 
rapia generali  ac  speciali  nec  non  de  pathologia  et 
physiologia  cerebri  #t  nervi  sympathici  III.  Nasse 
sen.;  de  arte  obstetricia,  de  mulierum  morbis  111. 
Kilian ; de  anatomia  pathologica  111.  Nasse  jun.$  in 
practicis  exercitationibus  duces  mihi  fuere  in  clinico 
propaedeutico  et  therapeutico  III.  Nasse  cum  fdio. 

Autumno  anni  MDCCCXXXV.  hanc  illustrissi- 
mam literarum  universitatem  petii , et  111.  Busch , re- 
ctore magnifico,  111.  Mueller,  decano  spectatissimo  in 
civium  academicorum  numerum  receptus  sum.  Scholis 
clinicis  interfui  virorum  illustrissimorum  et  celeberri- 
morum Juenglcen,  Woljf , Bust,  Barcz , Truesledl , 
de  Graefe , Busch. 

Ex  die  primo  mensis  Decembris  anni  praeterla- 
psi munere  chirurgi  militaris  duce  Dr.  Krause  fungor. 

His  omnibus  illustrissimis  atque  celeberrimis  Vi- 
ris, de  me  meisque  studiis  optime  meritis,  grates  quas 
possum  maximas  habeo  semperque  habebo. 


T H E , S E S. 

\ ——  . 

I 

1.  Natura  non  facit  saltus. 

2.  Medici  est  mortem,  quam  impedire  non  potuerit, 
certe  reddere  mitiorem  nec  tamen  accelerare. 

3.  Cerebrum  animi  sedes. 

4.  In  stricturis  urethrae  cauterium  non  est  adhi- 
bendum. 

5.  Dilatatio  cordis  non  est  primarius  morbus. 

6.  Strychninum  nil  juvat  in  tabe  dorsuali , immo  nocet. 

7.  Fistula  non  sanatur  nisi  inflammatione  excitata. 

1 « 

3.  Synchondrotomia  omnino  est  rejicienda. 

